ШагIирас 50 сон тIубараб юбилеялде гьеб тадбир тIобитIана райадминистрациялъул тIалабалда гъоркь, гIуцIана «ЦОЛЪИ» газеталъул редакциялъ ва Районалъул лъайкьеялъул отделалъ, гьезие квербакъи гьабуна районалъул маданияталъул нухмалъулез, Гъоркьа Бакълъухъ росдал администрациялъ. Тадбиралде ахIун рукIана исламалъул церехъаби, районалъул киналго школазул нухмалъулел, адабияталъул мугIалимзаби, чIахIиял классазул цIалдохъаби,культураялъул ва искусствоялъул хIаракатчагIи, райцентралъул идарабазул хIалтIухъаби.
Жидерго кIалъаязда гьез бицана ХIамзаевасул гьунаралъул хаслъиялъул, жакъасеб ва метерисеб къоялъе, Дагъистаналъул адабияталъе, тарихалъе гьелъул бугеб цIикIкIараб кIваралъул. Жидерго рекIелъе рортарал ХIамзаевасул цо-цо шигIрабиги цIалана гьез.